**К ОПУБЛИКОВАНИЮ**

**КОМИ РЕСПУБЛИКАСА ВЕСЬКӦДЛАН КОТЫРЛӦН**

ШУӦМ

**Вылыс тшупӧда медицина тӧдӧмлуна специалистъяслы, кодъяс воисны Коми Республикаӧ Россия Федерацияса мукӧд субъектысь, медым сетны медицина отсӧг гражданалы, кодъяслысь эрдӧдӧма COVID-19 выль коронавирус инфекция, ӧтчыдысь мынтан сьӧм урчитӧм йылысь**

Коми Республика мутасын содтӧд дасьлун режим пыртӧмкӧд йитӧдын, гражданалы, кодъяслысь эрдӧдӧма COVID-19 выль коронавирус инфекция, медицина отсӧгӧн могмӧдӧмсӧ котыртӧм могысь, Коми Республикаса Веськӧдлан котыр шуис:

1. Урчитны вылыс тшупӧда медицина тӧдӧмлуна специалистъяслы, кодъяс воисны Коми Республикаӧ Россия Федерацияса мукӧд субъектысь, медым сетны медицина отсӧг гражданалы, кодъяслысь эрдӧдӧма COVID-19 выль коронавирус инфекция, Коми Республикаын“ Содтӧд дасьлун” режим уджалан кадколаст вылӧ 50 000 шайт мында ӧтчыдысь мынтан сьӧмсӧ (водзӧ – ӧтчыдысь мынтан сьӧм).

2. Ӧтчыдысь мынтан сьӧм вылӧ районса коэффициент да Ылі Войвыв районъясын да накӧд ӧткодялӧм местаясын уджалӧмысь прӧчент содтӧдъяс оз артавсьыны.

3. Индыны Коми Республикаса йӧзлысь дзоньвидзалун видзан министерствоӧс Коми Республикаса уполномочитӧм олӧмӧ пӧртысь власьт органӧн, коді котыртас ӧтчыдысь мынтан сьӧм сетӧмсӧ.

4. Ӧтчыдысь мынтан сьӧмсӧ финансӧвӧя могмӧдӧм вылӧ сьӧм йӧрышыс сетсьӧ Коми Республикаса йӧзлысь дзоньвидзалун видзан министерстволы Коми Республикаса республиканскӧй сьӧмкуд сьӧм тшӧт весьтӧ вот да страхуйтан взносъяслысь ӧтувъя мындасӧ тӧд вылын кутӧмӧн, кодъясӧс колӧ мынтыны вот да ӧктас йылысь Россия Федерацияса оланпастэчас серти, тайӧ шуӧмлӧн 1 пунктын ӧтчыдысь мынтан сьӧмлӧн урчитӧм мындаысь унджык.

5. Ӧтчыдысь мынтан сьӧм сетан пӧрадоксӧ вынсьӧдӧ Коми Республикаса йӧзлысь дзоньвидзалун видзан министерство.

6. Тайӧ шуӧмыс вынсялӧ сійӧс официальнӧя йӧзӧдан лунсянь.

Коми Республикаса Веськӧдлан котырӧн

Юрнуӧдысьӧс вежысь –

Коми Республикаса сьӧм овмӧс министр Г.Рубцова

Сыктывкар

2020 вося косму тӧлысь 10 лун

163 №

**Пас лыд – 1918**

**Королева**